Tänases Pöördepunktis: tema mees on üks tuntumaid pastoreid üldse.
Serita Jakes räägib avameelselt, milline on elu tuntud pasori abikaasana.
Käsitleme probleemi, millega sina või su lähedane võib hädas olla.
PÖÖRDEPUNKT
Olen Muyiwa ja täna on minuga siin Pöördepunkti vanemtoimetaja Holly,
kes intervjueeris Serita Jakes'i.
Tere tulemast! - Tänan!
Milline su jutuajamine oli?
Olin meeldivalt üllatunud:
vahel mõtleme, et teatud positsioonidel olevate inimestega on raske kõnelda,
aga temaga oli väga kerge suhelda.
Ta rääkis avameelselt oma elust ja oma venna mõrvast.
See on hämmastav, et ta räägib oma isiklikest asjadest. -Tõepoolest!
Vaatame nende intervjuud.
Aitäh, et tulite meie külaliseks! - Rõõm on minu poolel!
Alustuseks küsin üht asja:
Olen rääkinud oma sõpradega,
et me ei tahaks kunagi olla esimesed leedid.
98 protsenti mu sõpradest on seda meelt.
Peaaegu ükski neist ei taha seda, ma ei saa aru, miks.
Ütle ühe sõnaga, mis iseloomustaks esimest leedit?
Isiklikult avalik.
See on kaks sõna.
Miks isiklikult avalik?
Sa pead kiirgama isiksust
ja olema sina ise avalikkuse ees.
On olemas kohti, kus oled sina ise - see on isiklik. Sinu pere kaasa arvatud.
Aga laval ja kirikus oled sa isiklikult avalik.
Väga huvitav!
Tuleb olla see, kes oled!
Mõned vaatavad teise elu ja tahavad elada sarnast elu,
aga ei mõisteta seda,
mida inimene pidi läbi elama, et selleni jõuda. - Kogu protsessi.
See võib olla valu, häbi, mure, trauma. Sina oled midagi sellist läbi elanud.
See on just see, mida ma silmas pean, kui peab neist läbi minema teiste ees.
On nähtavad nii sinu valu kui ka rõõm.
Aga enamasti inimesed panevad tähele just seda rõõmu ja juubeldust,
kuid ei näe neid hetki, kui oled end magama nutnud.
Su tagasilöögid pole nii nähtavad kirjutiste ja raamatute läbi
ja siis ei mõisteta, et oled tavaline inimene nagu kõik teised.
Eriolukordades peab olema usaldus.
Valmistudes selleks intervjuuks,
mõistsin, et sul tuli ületada raskusi
ja tegeleda läbielatu häbiga.
Kuidas saada kontakti kellegagi, kes on midagi traagilist läbi elanud?
Võib-olla keegi vaatab meid täna... Näiteks sa elasid läbi oma venna mõrva.
Kuidas sarnastel juhtudel olukorrast läbi tulla?
Esmalt peab olema suhe Issanda Jeesuse Kristusega.
Kui mu vend tapeti, polnud mu usk väga kindel Issandas,
aga minu emal oli küll.
Tema sai mulle suunanäitajaks kirjeldamatu kibeduse ja kurbuse ajal.
Emana läks ta läbi sarnastest tunnetest,
aga tal oli lähedasem suhe Issandaga.
Ma nägin oma ema andestamas ja teenimas meest, kes tappis mu venna.
See oli hämmastav, sest ema töötas samas haiglas,
kus tolle mehe elupäevad lõpetas vähihaigus.
Mu ema läks lõunapausi ajal ja luges talle Piiblit
ning hoidis joogikõrt tema suus, et tal oleks võimalik juua.
Küsisin emalt, kuidas ta saab seda teha? Ta vastas: "Miks mitte!"
Kogenuma kristlase nägemine aitas mul paremini mõista olukorda.
Mõtlesin, kui sellega hakkama saan, võin läbi minna millest iganes,
aga seda kõike vaid Kristuse läbi. - Aamen.
On oluline, et su lähedal on keegi, kellel on kindel usk
ning võiks aidata teistel sellistest olukordadest läbi minna.
Hiljuti lugesin oma tütre Cora veebilehte Twitteris, mis ütles:
"Igas naises on peidus väike tüdruk ja iga tüdruku sees on peidus naine."
Me peaks alati meeles pidama, et isegi kui me saame vanemaks,
võiks selle väikese tüdruku usk sinusse alles jääda,
mis usub, et kõik on võimalik ja sa võid olla, kes aga soovid.
Lapse usk hoiab alal usu Jumalasse ja iseendasse.
Ometi, usus kasvades jätame me kõrvale lapsikud asjad,
nagu kibedus, kadedus, vaidlemine ja enda võrdemine teistega,
mis pole eriti tark tegu, sest alati on keegi meist ilusam ja targem.
Niisiis ainult usu kaudu saame Kristuses kasvada.
Oli väga põnev vestlus.
Holly, mis on sinu arvamus sõnapaarist "isiklikult avalik"?
See oli väga realistlik ja aus.
Võin vaid ette kujutada, kui oleksin tema asemel
ja inimesed ootavad lahendusi ja vastuseid temalt.
Ta peab end avama, et inimesed näeksid tema valmisolekut teenida
ning et neid võetakse vastu.
Vaatamata kõigele, on tal oma eraelu, nagu meil kõigil
ning see on parim tasakaal nendes kahes sõnas.
Mõte, et igas naises peitub väike tüdruk, oli huvitav.
Tõepoolest põnev ja ma usun, et see on tõde.
Ma ei tea, kas sa näed asja samamoodi, et iga mehe sees peitub üks poisike.
Leides mu toast mingeid mänguasju, siis, jah - poisike elab mehes küll...
Hetke pärast jätkame teise osaga Serita Jakes'i intervjuust.
PÖÖRDEPUNKT
"Kui nisuiva ei lange maasse ega sure, siis see jääb üksi,
aga kui see sureb, siis see kannab palju vilja.
Kes oma elu armastab, see kaotab selle, ja kes oma elu vihkab selles maailmas,
see hoiab selle igaveseks eluks. Johannese 12:24-25.
Meiega on endiselt stuudios Holly Flood, üks meie saate toimetajatest.
Ajasite juttu Serita Jakes'iga, kes jagas oma venna traagilist kaotust.
Jah. Ta oli väga avameelne, kuidas ta sellest kõigest läbi tuli
ja mida ta teeb täna, et aidata neid, kellel on samad traagilised olukorrad.
Vaatame teist osa intervjuust.
Rääkisime raskuste võitmisest ja siin jõuame su romaanini "Ületamine".
Pean ütlema, et see on tõeliselt hea raamat. -Tänan!
Ma märkasin, et on olemas teatav sarnasus
mõnede tegelaskujude ja selle vahel, mida oled läbi elanud.
Raamat jäägu igaühele ise avastada.
Raamat algab väga dramaatilise sündmusega,
millest mitmedki inimesed lähevad läbi ja igale ühele neist jääb jälg sellest.
Mil määral sa oled seotud tegelastega nagu Claudia ja Harper?
Ma pole isiklikult traumajärgset stressihäiret kogenud,
vähemat mitte sellisel määral nagu tegelaskujud mu raamatus.
Aga nõustades inimesi, olen leidnud,
et kui jõuan kellegi minevikus jälile teatud traumaatilistele sündmustele,
mis on neid mõjutanud ja muutnud,
siis ma saan aidata neil teha neid samme ja minna teed,
mille Jumal on nende jaoks valmis pannud.
Nii et minu jaoks oli oluline kaasata oma raamatusse
erinevaid põlvkondi.
Sest me kohtame naisi, keda on pekstud
ja kes seetõttu kannatavad posttarumaatiliste stressihäirete all.
Näeme lapsi, keda on nii seksuaalselt kui vaimselt kuritarvitatud
ja kes samuti kannatavad stressihäirete all.
Vägistamise ohvrid, kes kannatavad stressihäirete all.
Me istume nendega nädalast nädalasse ühe laua taga.
Nad laulavad me kooris, nad on me koguduse keskel.
Nii et ma tahtsin tegeleda selle teemaga
ja rääkida tõelisest vägivallast.
Rääkida tõelistest traumadest
ja siis sellest, mis saab alguse kõige selle ületamisel,
mis minu raamatus lõppeb ristiga.
Mainisid just väljendit PTSH (posttarumaatiline stressihäire).
Paljud inimesed aga ei teagi, mida see tähendab.
Koguduse inimesed ei räägi sageli neist asjadest,
kuna nagu isegi ütlesid - me pigem kanname maske.
Ehk siis, mis see PTSH on
ja kuidas me sellele kogudusena reageerima peaksime?
See on traagilise juhtumi tagajärg elus.
See on läbielatud olukord minevikust,
mille järeltõukeid võib tunda praegu nagu maavärina järeltõuked,
mis toovad traumaatilisi hetki tagasi.
Iga kord, kui mu raamatu Claudia ületas raudteed ja rong andis vilet,
meenus talle 10 a tagune sündmus abituriendina.
Ta satub paanikasse, sest kogu koolibussis läbielatu tuleb taas meelde.
Oma teenimistöös noorte tüdrukutega ja naisteteenistuse juhina,
olen näinud, et iga naise sees on lõksus väike tüdruk,
kes kogeb midagi minevikust, mille üle tal puudub kontroll.
See on see järeltõuke efekt.
Vahel ta tuleb kirikusse täis elurõõmu ja ülistab,
aga kuskil sisemuses on ta väga isoleeritud.
Traumajärgsel stressihäirel on järeltõuke efekt,
sest on kogetud midagi ületamatut.
Võib-olla on keegi, kes on täna sarnases olukorras ja kohtub sarnaste raskustega.
Kuidas nad saaksid oma olukorraga tegeleda?
Otsi ilma häbita abi või nõustamist.
Kui sul on kõrge vererõhk, võtad rohtu. Kui sul on diabeet, manustad insuliini.
Kui sul on tundehäired, konsulteeri kellegagi.
Kui sa tead kedagi, kellel on sellised probleemid,
julgusta neid abi otsima.
Ära lase neil varjata oma probleemi.
Abielulahutus on traumaatiline nii lastele kui abikaasadele.
Otsi abi, sest sul peab olema hingerahu, et teenida Issandat.
Tema tahab, et sa oleksid stabiilne.
On tõsi, et Jumal tahab meid näha edenemas.
Et meil võiks olla hea tervis, hing õitseks ja meie meel oleks uuendatud.
Jumal on andestav Jumal. Mõnikord me ei suuda asju unustada.
Tema on andeks andnud, aga sageli me ikka ei suuda endale andestada.
Jumal on oma verega, mis on nii väeline, puhastanud meid kõigest ülekohtust.
Kuid meie jälle meenutame vanu asju...
Lase sel minnna!
Kas sina, Holly, oled pidanud millelgi minna laskma?
Mõnelgi korral, suurim oli minu vanemate lahutus,
mis on ka üheks stressihäire tekitajaks.
Ma ei tea, kas ma ise olen seda häiret kogenud,
aga see lahutus on mind igal juhul mõjutanud.
Mäletan seda päeva hästi, kui pakiti asjad ja ema-isa kolisid lahku.
Mäletan, kuidas see mõjutas mu suhet isaga.
Aga Jumal on pööranud selle kõik mulle kasuks.
Tänan, et jagasid oma elu.
Pärast pausi kõneleb professionaalne nõustaja traumajärgsest stressihäirest
ja sammudest, mis võitleks selle vastu.
PÖÖRDEPUNKT
"Kes katab taeva paksude pilvedega, kes valmistab maale vihma,
kes laseb tärgata rohu mägedele,
Issandal on hea meel neist, kes teda kardavad,
kes loodavad tema helduse peale." Psalm 147:8,11
Doktor Robin Oatis-Ballew on psühholoog,
kes aitab inimesi läbi minna kaotusest, leinast ja traagilisest ajast.
Ta tahab, et inimesed elaksid tervet ja produktiivset elu.
Tere tulemast saatesse! - Tänan!
Kuidas määratleda traumajärgset stressihäiret
ja kuidas see avaldub?
See on ärevushäire, mis lähtub traumaatilisest sündmusest.
See võib ilmneda, kui oled tunnistajaks mõnele olukorrale või elad seda ise läbi.
Kui keegi on pealtnägijaks jõhkrale rünnakule
või näeb, kuidas kedagi relvaga ähvardatakse,
siis olemata ise ohvri positsioonil, võib siiski tekkida hirm,
mis areneb edasi stressihäireks.
Olles ise vägivalla ohvrid, võib ka tekkida stressihäire.
Kas on võimalik,
et inimesed kannatavad stressihäire all enda teadmata?
See on võimalik,
kuna nad võivad kogeda depressiooni või teisi ärevuse vorme.
Seda võib käsitleda ka psühhootilisel juhul,
kus arvatakse end olnud nägevat mälupilte,
kuid on siiski äärmuslikuks reaktsiooniks hirmule.
Seda on oluline teada,
sest kõikjal ei ole abi kättesaadav nagu siin Läänes.
Neil on olukorrad, kus nad näevad igasuguseid asju
ning tunnevad depressiooni, teadmata, mis see on.
Teised võivad teha ekslikke järeldusi, arvates, et vaimselt on midagi valesti
ja inimene peaks luku taga istuma.
Aga see võib olla hoopis kellegi posttraumaatiline häire,
mis on tulemus sellele, mida on pealt nähtud.
Täiesti kindlasti!
Ka kaugetes paikades pole äärmuslikud olukorrad erakordsed.
Asju juhtub igal pool.
Isegi kui psühhiaatri abi pole kättesaadav,
saab küsitada abi neilt, kes teemat valdavad.
Usalda asjatundjaid ja räägi, mis juhtus ning küsi abi.
Äärealadel ja eraldatud maadel võib paljugi ette tulla.
Tahtsingi selleni jõuda, et kõigil pole juurdepääsu professionaalile.
Kui kuskil külas keegi näeb seda saadet praegu ja tunneb end ära,
siis mis on mõned praktilised asjad, mida saab traumajärgselt teha?
Rääkida usaldusväärse inimesega võib olla väga abistav tegevus.
Peamiselt saab stressihäiret ravida siis, kui su kõrval on toetav inimene.
Ei tohiks tundeid maha suruda.
Sageli käib stressihäirega kaasas valehäbi.
Rääkimine hõlbustab probleemi, kui ka lihtsalt saadakse kellelegi jagada.
See omakorda vähendab isoleeritust, mida inimesed vahel kogevad
ja ka häbi, kui teeseldakse, et midagi pole juhtunud
või tahetakse teiste eest varjata.
Ütleme, et ma tuvastasin probleemi ja rääkisin usaldusväärsele isikule.
Kuidas ma tegelikult tean, et taastumisprotsess algas,
kui isik, kellele rääkisin, ei tea, kuidas probleemi lahendada?
On kolm stressihäire äratuntavat sümptomit.
Esiteks: võidakse kogeda lihtsalt ehmatust või hirmu.
Teiseks: välditakse inimesi, kohti või asju, mis meenutavad traumat.
Kolmandaks: sündmust elatakse taas läbi
kas toimunut meenutades või hirmu-unenägudes.
Paranemine toimub, kui nimetatud sümptomid vähenevad:
ärevus taandub, depressioon ja hirm vähenevad,
mis omakorda näitab, et rääkimine aitab.
Kui vaadata nüüd teisest küljest -
sinu lähedasel on raske ja sina oled seetõttu heitunud.
Mida saaks abistamiseks ära teha?
Kindlasti on masendav, kui ei mõista, mis toimub su lähedase elus.
Sellega on raske toime tulla.
Kuidas võib see teine pool aidata?
See võib olla äärmiselt raske ja häirida igapäeva elu.
Aga aitab, kui mõista, et see ei tulene su lähedase nõrkusest.
Teda tuleks julgustada ja talle meelde tuletada,
et trauma on üle elatud. See on olulisim, et see on nüüd läbi.
Lähedast tuleb toetada ja mõista ta hirme,
koos aidata tal otsida abi.
Lastel võib võtta see väga kaua aega.
See on raske. Kuid lootustandev on see, et traumast on saanud minevik.
Viimase küsimusena tahaksin teada, kas sinu kogemuste põhjal
on inimesed tulnud traumajärgsest stressist edukalt välja?
On küll. Inimesed tulevad sellest läbi. Rõõmsamad päevad juba koidavad.
Kui probleemist läbi tulnud inimene sellest ka teistele räägib,
annab see lootust ka teistele.
Inimesed lähevad sellest läbi kogu aeg.
Paljud kogevad autoõnnetusi, tulekahju, kahjuks ka vägistamist, sõda,
erinevaid asju, aga nad taastuvad.
Trauma pole ebaharilik.
Tänan, doktor!
Kui võitled traumajärgse stressihäirega või depressiooniga
ja tahad palvetada selle pärast, võta meiega ühendust.
Info ilmub ekraanile, soovime sinust kuulda.
PÖÖRDEPUNKT
"Aga õigete rada on otsekui valgusepaistus,
mis muutub üha selgemaks, kuni päev on saabunud." Õpetussõnad 4:18
Jesaja 61, salmid 1-3 Piiblis ütleb nii:
"Issanda Jumala Vaim on minu peal, sest Issand on mind võidnud,
parandama neid, kel murtud süda, kuulutama vabastust vangidele
ja avama pimedate silmi,
kuulutama Issanda meelepärast aastat, trööstima kõiki leinajaid,
andma Siioni leinajaile laubaehte tuha asemel,
rõõmuõli leinarüü asemel, ülistusrüü kustuva vaimu asemel."
Selline sai tänane saade.
Palvetame koos.
Isa Jumal, palume, et Sa tooks valu asemele rahu,
kurbuse asemel rõõmu.
Palume nüüd, et tõstaksid üles need, kes on alla surutud.
Ja sõnad, mida kuulsime, võiks saada reaalsuseks,
vabastada meid.
Me palume seda, Issand, Jeesue nimel.
Aamen.
Kahjuks pean siinkohal nägemiseni ütlema,
aga külastage meie kodulehte.
Lõpetuseks jääb kõlama John Stoddart'i esituses pala "Kõik räägivad".
John Stoddart "Kõik räägivad"
Ma ei hooli religioonist
Varem see tähendas mulle palju
Tahan, et keegi näitaks teed vabadusele
See ei saa olla nii raske, kui tundub
Kõik räägivad mehest, keda nad tunnevad
Kas ma peaksin Temaga kohtuma?
Ütlevad, et Jeesus armastab mind nii väga
See on õige, aga vääriti mõistetud
On raske mõista kummalist põhimõtet
Ütle, kui väga peegelpilt mind armastab
Kuidas armastus on pime, kui näed vaid iseend
Peagi päev tuleb,
kui Tõde saab ilmsiks
Tõlge: Tiiu Sassiad